Θέμα: Modern Greek Language (Secondary School)
Ερώτηση: Γεώργιος Σεφέρης, ο νομπελίστας λογοτέχνης. Ο Γεώργιος Σεφεριάδης, όπως ήταν το πραγματικό του όνομα, γεννήθηκε το 1900 στη Σμύρνη και ήταν το μεγαλύτερο παιδί μιας πενταμελούς οικογένειας. Ο πατέρας του ήταν γνωστός δικηγόρος της Σμύρνης, άνθρωπος με λογοτεχνικές ανησυχίες και η μητέρα του καταγόταν από τη Νάξο. Ξεκίνησε το σχολείο στη Σμύρνη και το ολοκλήρωσε στην Αθήνα, όπου είχε εγκατασταθεί η οικογένειά του από το 1914. Έπειτα γράφτηκε στη Νομική Σχολή του Πανεπιστημίου της Σορβόνης, από την οποία αποφοίτησε με διδακτορικό. Η παραμονή του στο Παρίσι ήταν καθοριστική για τη διαμόρφωση της ποίησής του. Όταν επέστρεψε στην Ελλάδα, διορίστηκε υπάλληλος του Υπουργείου Εξωτερικών αρχίζοντας μια λαμπρή καριέρα στο διπλωματικό σώμα, που κορυφώθηκε με την τοποθέτησή του ως πρεσβευτή της Ελλάδας στην Αγγλία. Παρέμεινε στο Λονδίνο έως τη συνταξιοδότησή του. Στα ελληνικά γράμματα ο Γιώργος Σεφέρης εμφανίστηκε το 1931, με την ποιητική συλλογή «Στροφή», η οποία στην αρχή της κυκλοφορίας της προκάλεσε θετικές και αρνητικές αντιδράσεις. Οι θαυμαστές του υποστήριξαν ότι η «Στροφή» εγκαινιάζει μια καινούργια εποχή για την ελληνική ποίηση, ενώ οι επικριτές του ότι η ποίησή του είναι χωρίς πραγματικό συναίσθημα. Ωστόσο, καθιερώθηκε αργότερα με το έργο του «Μυθιστόρημα». Από τη δεκαετία του '50, μάλιστα, το λογοτεχνικό έργο του μεταφράστηκε και εκτιμήθηκε στο εξωτερικό, και το 1963 βραβεύτηκε με το Νόμπελ Λογοτεχνίας. Σε πολιτικό επίπεδο καταδίκασε την επτάχρονη δικτατορία με την περίφημη δήλωσή του στο ραδιόφωνο του BBC (1969). Πέθανε το 1971. Την κηδεία του παρακολούθησε πλήθος κόσμου τραγουδώντας το απαγορευμένο τραγούδι του Μίκη Θεοδωράκη σε στίχους Σεφέρη «Άρνηση» ως διαμαρτυρία κατά της δικτατορίας. Ανακτήθηκε από https://www.sansimera.gr/biographies/697 στις 11/01/21 και διασκευάστηκε για τις ανάγκες των εξετάσεων. Δεδομένου του παραπάνω κειμένου, είναι αληθής η παρακάτω πρόταση;. Ο Σεφέρης βραβεύτηκε με το βραβείο Νόμπελ για την εξαίρετη υπηρεσία του στο διπλωματικό σώμα.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1